CELEX: 32022D0124
Language: sl
Date: 2022-01-25 00:00:00
Title: Sklep Sveta (EU) 2022/124 z dne 25. januarja 2022 o sklenitvi, v imenu Evropske unije, Protokola, ki spreminja Sporazum o zračnem prometu med Evropsko skupnostjo in njenimi državami članicami in Združenimi državami Amerike

31.1.2022   
               
               
                  SL
               
               
                  Uradni list Evropske unije
               
               
                  L 20/38
               
            
         SKLEP SVETA (EU) 2022/124
         z dne 25. januarja 2022
         o sklenitvi, v imenu Evropske unije, Protokola, ki spreminja Sporazum o zračnem prometu med Evropsko skupnostjo in njenimi državami članicami in Združenimi državami Amerike
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 100(2) v povezavi s členom 218(6)(a) Pogodbe,
         ob upoštevanju predloga Evropske komisije,
         ob upoštevanju odobritve Evropskega parlamenta (1),
         ob upoštevanju naslednjega:
         
                     (1)
                  
                  
                     V skladu s Sklepom 2010/465/EU Sveta in predstavnikov vlad držav članic Evropske unije, ki so se sestali v okviru Sveta (2) je bil 24. junija 2010 s pridržkom poznejše sklenitve podpisan Protokol, ki spreminja Sporazum o zračnem prometu med Evropsko skupnostjo in njenimi državami članicami in Združenimi državami Amerike, podpisan dne 25. in 30. aprila 2007 (v nadaljnjem besedilu: Protokol).
                  
               
                     (2)
                  
                  
                     Protokol so ratificirale vse države članice razen Republike Hrvaške. Republika Hrvaška naj bi pristopila k Protokolu v skladu s členom 6(2) Akta o pristopu iz leta 2012.
                  
               
                     (3)
                  
                  
                     Protokol bi bilo treba odobriti.
                  
               
                     (4)
                  
                  
                     Ker člen 5 Sklepa 2010/465/EU o obveznostih držav članic glede obveščanja ni več potreben, bi se moral navedeni člen prenehati uporabljati od dneva začetka veljavnosti tega sklepa –
                  
               SPREJEL NASLEDNJI SKLEP:
         
            Člen 1
            Protokol, ki spreminja Sporazum o zračnem prometu med Evropsko skupnostjo in njenimi državami članicami in Združenimi državami Amerike, podpisan dne 25. in 30. aprila 2007 (v nadaljnjem besedilu: Protokol) se odobri v imenu Evropske unije (3).
         
         
            Člen 2
            Predsednik Sveta v imenu Unije izmenja diplomatske note iz člena 10 Protokola.
         
         
            Člen 3
            Člen 5 Sklepa 2010/465/EU se preneha uporabljati od dneva začetka veljavnosti tega sklepa.
         
         
            Člen 4
            Ta sklep začne veljati na dan sprejetja.
         
         
            V Bruslju, 25. januarja 2022
            
               
                  Za Svet
               
               
                  predsednik
               
               C. BEAUNE
            
         
         
            (1)  Odobritev z dne 14. decembra 2021 (še ni objavljena v Uradnem listu).
         
            (2)  Sklep 2010/465/EU Sveta in predstavnikov vlad držav članic Evropske unije, ki so se sestali v okviru Sveta, z dne 24. junija 2010 o podpisu in začasni uporabi Protokola, ki spreminja Sporazum o zračnem prometu med Evropsko skupnostjo in njenimi državami članicami na eni strani in Združenimi državami Amerike na drugi strani (UL L 223, 25.8.2010, str. 1).
         
            (3)  Besedilo Protokola je bilo objavljeno v UL L 223, 25.8.2010, str. 3, skupaj s sklepom o podpisu.